Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 626/10/4403	Nitra, 26.3.2013
EEČ : 2-32-50-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.2.2012, spisová značka 3 Pv 626/10/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 2.2.2012, spisová značka 3 Pv 626/10/4403, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 3 Pv 626/2010 zo dňa 02.02.2012, právoplatným dňa 09.03.2012 podľa § 216 odsek 1 písmeno a), b), c) Trestného poriadku podmienečne zastavila trestné stíhanie vedené proti obvinenému XXXXX, voči ktorému bolo uznesením vyšetrovateľa PZ OR PZ, ÚJaKP XXXXX sp. zn. ORP-1392/2-OVK-NR-2010 zo dňa 22.09.2010 podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona v jednočinnom súbehu s prečinom krádeže podľa § 212 odsek 1 Trestného zákona, na tom skutkovom základe, že 
	obvinený XXXXX po tom, čo bez súhlasu svojho otca XXXXX si zobral jeho platobnú kartu k účtu vedenom vo VÚB, č. účtu 2424536457/0200 dňa 14.01.2010 vykonal z daného účtu, prostredníctvom bankomatu nachádzajúceho sa v Nitre na Coboriho ulici, pri OC Polygon dva neoprávnené výbery v celkovej sume 70,- € a následne dňa 18.01.2010 vykonal z daného účtu 11 neoprávnených výberov v celkovej sume 360,- € prostredníctvom viacerých bankomatov nachádzajúcich sa v Nitre na ulici Staničná, Špitálska a bankomatu na autobusovej stanici v Nitre, čím poškodenému XXXXX spôsobil celkovú škodu vo výške 
430,- €,
 	- voči ktorému bolo uznesením vyšetrovateľa PZ OR PZ, ÚJaKP XXXXX sp. zn. ORP-1393/2-OVK-NR-2010 zo dňa 22.09.2010 podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona na tom skutkovom základe, že 
	obvinený XXXXX v dňoch 09.08.2010, 10.08.2010, 30.08.2010 a 31.08.2010 v Nitre po tom, čo bez súhlasu svojho otca XXXXX si zobral jeho platobnú kartu k účtu vedenom vo VÚB, č. účtu 2424536457/0200 postupne prostredníctvom rôznych bankomatov vykonal z daného účtu neoprávnené výbery v celkovej sume 200,- €, čím poškodenému XXXXX spôsobil celkovú škodu vo výške 200,- €.
	V zmysle § 216 odsek 2 Trestného poriadku bola vyššie uvedeným uznesením prokurátorky určená obvinenému XXXXX skúšobná doba v trvaní 12 mesiacov, ktorá plynula od 09.03.2012 do 09.03.2013. 
V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.
	Z doplneného odpisu z registra trestov Generálnej prokuratúry SR, zo správ OR PZ XXXXX, Obvodného úradu XXXXX som zistila, že XXXXX v súčasnosti nie je trestne stíhaný a v skúšobnej dobe sa nedopustil žiadneho trestného činu ani priestupku.  
	S poukazom na vyššie uvedené skutočnosti som toho názoru, že obvinený XXXXX počas skúšobnej doby viedol riadny život, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka